CELEX: 62005CJ0175
Language: el
Date: 2007-01-11 00:00:00
Title: Απόφαση του Δικαστηρίου (έκτο τμήμα) της 11ης Ιανουαρίου 2007.#Επιτροπή των Ευρωπαϊκών Κοινοτήτων κατά Ιρλανδίας.#Παράβαση κράτους μέλους - Οδηγία 92/100/ΕΟΚ - Δικαίωμα του δημιουργού - Δικαίωμα εκμισθώσεως και δανεισμού - Αποκλειστικό δικαίωμα δημόσιου δανεισμού - Παρέκκλιση - Όρος καταβολής αμοιβής - Απαλλαγή - Έκταση.#Υπόθεση C-175/05.

Απόφαση του Δικαστηρίου (έκτο τμήμα) της 11ης Ιανουαρίου 2007 — Επιτροπή κατά Ιρλανδίας
      (Υπόθεση C-175/05)
      «Παράβαση κράτους μέλους — Οδηγία 92/100/ΕΟΚ — Δικαιώματα του δημιουργού — Δικαίωμα εκμισθώσεως και δανεισμού — Αποκλειστικό δικαίωμα δημόσιου δανεισμού — Παρέκκλιση — Όρος καταβολής αμοιβής — Απαλλαγή — Έκταση»
      Προσέγγιση των νομοθεσιών — Δικαιώματα δημιουργού και συγγενικά δικαιώματα — Δικαίωμα εκμισθώσεως και δανεισμού προστατευομένων έργων — Οδηγία 92/100 — Αμοιβή των δημιουργών σε περίπτωση δημόσιου δανεισμού (Οδηγία 92/100 του Συμβουλίου, άρθρα 1 και 5) (βλ. σκέψη 32 και διατακτ.)
      Αντικείμενο 
      
         Παράβαση κράτους μέλους — Παράβαση των άρθρων 1 και 5 της οδηγίας 92/100/ΕΟΚ του Συμβουλίου, της 19ης Νοεμβρίου 1992, σχετικά
                  με το δικαίωμα εκμίσθωσης, το δικαίωμα δανεισμού και ορισμένα δικαιώματα συγγενικά προς την πνευματική ιδιοκτησία στον τομέα
                  των προϊόντων της διανοίας (ΕΕ L 346, σ. 61) — Παρέκκλιση από το αποκλειστικό δικαίωμα δημόσιου δανεισμού — Έκταση
               
            Διατακτικό
      Το Δικαστήριο αποφασίζει:
      1)         Η Ιρλανδία, εξαιρώντας όλες τις κατηγορίες δημοσίων ιδρυμάτων δανεισμού, κατά την έννοια της οδηγίας 92/100/ΕΟΚ του Συμβουλίου,
         της 19ης Νοεμβρίου 1992, σχετικά με το δικαίωμα εκμίσθωσης, το δικαίωμα δανεισμού και ορισμένα δικαιώματα συγγενικά προς την
         πνευματική ιδιοκτησία στον τομέα των προϊόντων της διανοίας, από την υποχρέωση καταβολής αμοιβής στους δημιουργούς για τα
         έργα που δανείζουν, παρέβη τις υποχρεώσεις που υπέχει από τα άρθρα 1 και 5 της εν λόγω οδηγίας.
      
      2)         Καταδικάζει την Ιρλανδία στα δικαστικά έξοδα.
      3)         Το Βασίλειο της Ισπανίας φέρει τα δικαστικά έξοδά του.